|  |  |  |  |  |
| --- | --- | --- | --- | --- |
| **AZ IGAZSÁGÜGYI SZAKÉRTŐI NÉVJEGYZÉKBE VÉTELHEZ**  **SZÜKSÉGES CSATOLMÁNYOK**  ***természetes személy kérelmező esetén***  ***ÖNELLENŐRZÉSHEZ*** | | | | |
| **Kérelmezett szakterület(ek):** | |  | | |
|  | | |
|  | | |
|  | | |
|  | | |
| **Szempontok (csatolandó dokumentumok)** | | | **Ellenőrzés eredménye** | **Megjegyzés** |
| 1. | alkalmazandó **kérelem** minta  [210/2005. (X. 5.) Korm.r 5. § (1) bekezdése alapján]  <https://igazsagugyiinformaciok.kormany.hu/termeszetes-szemelyek> | |  |  |
| 2. | igazságügyi szakértői **személyi adatlap**  [210/2005. (X.5.) Korm.r 5. § (1) bekezdése alapján]  <https://igazsagugyiinformaciok.kormany.hu/termeszetes-szemelyek> | |  |  |
| 3. | **szakmai működés részletes leírása** (a kérelemeben feltüntetve, vagy külön csatolva önéletrajz formájában) | |  |  |
| 4. | az igazságügyi szakértői szakterületekről, valamint az azokhoz kapcsolódó képesítési és egyéb szakmai feltételekről szóló 9/2006. (II. 27.) IM rendelet 1-14 mellékletében a kérelmezett szakterület(ek) vonatkozásban  előírt **képesítést tanúsító okirat –** közjegyző vagy a kiállító intézmény által **– hitelesített másolatát (**honosított vagy elismert okirat esetében ennek hiteles másolatát) | |  |  |
| 5. | kérelem postai úton történő benyújtása esetén: 2 db színes, felismerésre alakalmas **arckép (igazolványkép)**  kérelem elektronikus ügyintézés keretében történő benyújtása esetén: színes, felismerésre alkalmas **arckép (igazolványkép)** jpg. formátumban | |  |  |
| 6. | **szakmai gyakorlati idő igazolása:**  (bizonyos szakterületek esetében a 9/2006. (II. 27.) IM rendelet II. fejezetében foglalt eltérő rendelkezések alapján nem szükséges gyakorlati időt igazolni, vagy az kiváltható a szakterületnek megfelelő ágazati szakértői jogosultsággal)   1. **nem szakértőjelöltként végzett szakmai gyakorlatról:** gyakorlati idő szakirányú jellegének igazolására szolgáló **Hatósági Bizonyítvány**, amely tartalmazza a szakirányú tevékenység időtartamát[kiállító hatóság 418/2017. (XII. 19.) Korm. rendelet 1. melléklete]; 2. **szakértőjelöltként végzett szakmai gyakorlatról**:   [a 210/2005. (X. 5.) Korm. rendelet 1. melléklet 3. pontjában meghatározott tartalommal]  ***ba)*** az igazságügyi szakértői intézményben dolgozó szakértőjelölt esetében a képesítés megszerzésétől számított, a szakértői intézményben szerzett hároméves **szakirányú szakmai** **gyakorlati idő igazolása** szükséges; [9/2006. (II. 27.) IM rendelet 6. § (1) bekezdés *c)* pontja];  ***bb)***a képesítés megszerzésétől számított, 15. számú melléklet szerinti szakértőjelölti közreműködés és az ott meghatározott  **szakirányú szakmai gyakorlati idő igazolása szükséges** [9/2006. (II. 27.) IM rendelet 6. § (1) bekezdés *d)* pontja, és a 15. számú melléklet] | |  |  |
| 7. | Kötelező **szakértőjelölti idő**, **vagy** meghatározott **szakértői ügyben való közreműködés**.  Szükséges a mentor szakértő igazolásának eredetben történő becsatolása a 210/2005. (X. 5.) Korm. rendeletben meghatározott tartalommal (1. melléklet 5. pont).   1. NSZKK szakértőjelöltje esetében: NSZKK főigazgatói igazolás+mentori igazolás; 2. szakértői intézet szakértőjelöltje esetében: intézetvezető igazolása+mentori igazolás; 3. egyéb, fentieken kívüli szakértőjelöltség esetében: MISZK főtitkár igazolása+mentori igazolás. | |  |  |
| 8. | MISZK által szervezett szakértői **alapismereti oktatás és viszga teljesítéséről szóló okiratok (egyszerű) másolata**  <https://miszk.hu/index.php/alapismereti-kepzes> | |  |  |
| 9. | az igazságügyi szakértői tevékenység végzéséhez szükséges **jogi ismeretek oktatásán való részvételről és a jogi vizsga sikeres letétéről szóló okirat (egyszerű) másolata**  Az igazságügyi szakértői jogi oktatás és vizsga szervezésével és lebonyolításával kapcsolatos feladatokat az Igazságügyi Minisztérium Igazságügyi Szolgálatok Jogakadémiája látja el (<http://jogakademia.gov.hu>).  10/2006. (III. 7.) IM rendelet 5. §-ában meghatározott végzettségek esetén a miniszter a vizsga alól mentesítést adhat. | |  |  |
| 10. | **szakmai testületi tagság igazolása** az **alábbi szakterületek esetében kötelező**   * *gyomszabályozás, vegyszeres gyomirtás;* * *szántóföldi és kertészeti növényvédelem*   szakterületeken az igazságügyi szakértői névjegyzékbe az vehető fel, aki a Magyar Növényvédő Mérnöki és Növényorvosi Kamara tagja.  [9/2006. (II. 27.) IM rendelet 17. § (4) bekezdése]  (egyéb szakterület esetében nem kötelező, de benyújtható) | |  |  |
| 11. | A megfelelő **nyelvvizsga bizonyítvány**, **–** közjegyző vagy a kiállító intézmény által **– hitelesített másolatata.**  A nyelvismeret az igazságügyi szakértői névjegyzékbe akkor jeleníthető meg az állami nyelvvizsga szintjének megfelelő módon (alap, közép, vagy felsőfok), ha a kérelmező csatolja a megfelelő nyelvvizsga-bizonyítvány hiteles (közjegyző, vagy a kiállító intézmény által hitelesített) másolatát.  Ennek igazolása hiányában a nyelvismeret szintjének más módon (pl. társalgási, tárgyalási, anyanyelvi) történő megjelenítése lehetséges. | |  |  |